Allenby-ponto

La Allenby-ponto aŭ Alenbi-ponto (hebree גשר אלנבי, Geŝer Alenbi) aŭ Ponto Reĝo Husejno (arabe جسر الملك حسين, Jisr al-Malek Hussein), estas ponto, kiu etendas super la Jordan-rivero kaj interligas Jeriĥon en Cisjordanio al Jordanio. Ĝi estas la sola limtrapasejo al Jordanio por la palestinanoj, kiuj vivas en la Israel-okupaciataj teritorioj de Palestino. La originala ponto estis konstruita en 1918 sur restaĵo de malnova otomana ponto, direktita de brita generalo Edmund Allenby. Ĝi estis detruita dum nokto de la tiel nomita "operaco de Palmaĥ" aŭ "nokto de la pontoj" la 16-an de junio 1946, kaj estis detruita denove dum la sestaga milito, sed estis anstataŭigita en 1968 per provizora krad-ponto. Danke al la jordana-israela packontrakto de 1994 kaj la monhelpo de la japana registaro, oni konstruis novan kvar-stratan ponton el betono.